Perang New Zealand

Perang New Zealand (, ) atau Perang Tanah (Land Wars) merupakan suatu siri konflik bersenjata yang berlangsung di negara tersebut dari tahun 1845 sehingga 1872 antara kerajaan British New Zealand dengan puak-puak Māori.

Meskipun perang ini asalnya berpunca dari konflik setempat yang dicetuskan pertelingkahan dalam pembelian tanah, persengketaan ini mula menjadi sengit setelah kerajaan British menyedari keadaan mereka menghadapi penentangan terhadap pembelian tanah yang selanjutnya serta keengganan puak-puak Māori mengiktiraf kedaulatan British. Maka, kerajaan tersebut mengarahkan ribuan tentera British ke kempen-kempen menawan pergerakan Kīngitanga serta juga untuk memperoleh tanah untuk tujuan pertanian dan kediaman penjajah British. Sebahagian daripada kempen-kempen ini kemudiannya bertujuan menghapuskan pergerakan Hauhau, suatu puak ekstrimis agama Pai Mārire yang sangat menentang persempadanan tanah Māori tanah serta berhasrat mengukuhkan identiti orang Māori.

Akibat selepas perang
Sebanyak 16000 km2 tanah yang dianggarkan milik orang Māori dirampas kerajaan British melalui pemaktuban Akta Pendudukan New Zealand (New Zealand Settlements Act pada tahun 1863 yang dikatakan sebagai hukuman atas pemberontakan yang dilakukan ke atas British. Namun, tanah milik puak yang setia kepada pihak British turut diambil sekali. Meskipun setengah tanah rampasan kemudiannya dikembalikan kepada pihak Māori, ia tidaklah dikembalikan kepada puak-puak pemilik asal secara tepatnya. Perampasan tanah ini banyak memberi kesan yang ketara kepada pembangunan puak-puak yang terlibat dalam perang ini.

Rujukan

Pautan luar 
 The New Zealand Wars | Nga Pakanga Whenua O Mua.oleh Danny Keenan of Victoria University of Wellington, NZ
 New Zealand's 19th Century Wars di NZHistory.net.nz
 Historical Chronology - New Zealand Army
 New Zealand Wars (1845–1872) collection at the New Zealand Electronic Text Centre
Hubungan ras di New Zealand
Perang melibatkan United Kingdom